钦定古今图书集成/明伦汇编/氏族典/第350卷 > 《廖用贤尚友录》 > 牛德昌
## 钦定古今图书集成/明伦汇编/氏族典/第350卷 > 《廖用贤尚友录》 > 牛德昌

按《金史牛德昌传》，德昌字彦钦，蔚州定安人。父铎，辽
将作大监。德昌中皇统二年进士第，调矾山簿，迁万
泉令。属蒲、陕荐饥，群盗充斥，州县城门昼闭。德昌到
官，即日开城门，纵百姓出入，榜曰：“能自新者，一不问。”
贼皆感激解散，县境以安。府尹王伯龙嘉之，礼待甚
厚。累官刑部、吏部侍郎，中都路都转运使，广宁太原
尹，卒。